Obama imenovao Klepera za šefa obaveštajnih službi
Džejms Kleper je penzionisani general vazduhoplovstva i šef obaveštajne službe Pentagona.
Američki predsednik  izabrao je šefa obaveštajne službe Pentagona, penzionisanog generala vazduhoplovstva , za novog direktora Nacionalne obaveštajne agencije, pod čijom se kontrolom nalazi 16 agencija. Obama je novinarima u Beloj kući rekao da je Kleper jedan od najiskusnijih i najuglednijih obaveštajnih profesionalaca u zemlji. On je dodao da očekuje od Klepera da SAD dobiju najsposobniju i najefikasniju moguću obaveštajnu zajednicu. General Džejms Kleper je rekao da je počastvovan, i iznenadjen zbog nominacije koju prihvata sa najvećom poniznošću. Njegova nominacija zahteva potvrdu u američkom Senatu, a general Kleper je trenutno podsekretar za obaveštajna pitanja u Pentagonu. Predsednik Obama je pozvao članove američkog Kongresa da brzo potvrde Kleperovu nominaciju. Džejms Kleper važi za direktnog i otvorenog čoveka, i zbog takvog ponašanja je hvaljen u redovima američke vojske, ali neki od senatora koji će odlučivati o njegovoj potvrdi smatraju da nije dovoljno spreman na saradnju. Ukoliko bude potvrdjen, Kleper će biti četvrti šef Nacionalne obaveštajne službe, a na tom položaju zameniće Denisa Blera, koji je u maju podneo ostavku posle samo 16 meseci na tom poslu. Bler je postao predmet kritika unutar administracije i Kongresa zbog neuspeha u koordinaciji i razmeni informacija medju američkim obaveštajnim agencijama. Pozicija šefa Nacionalne obaveštajne agencije ustanovljena je da bi se rešili problemi i neuspesi u toj zajednici, konstatovani posle terorističkih napada na SAD 11. septembra 2001.